ત્યારબાદ પોલીસ દ્વારા નાનપુરાના વિસ્તારોમાંથી કેટલાક નિર્દોષ મુસ્લિમોની મોટાપાયે ધરપકડ કરતા સમગ્ર મુસ્લિમ વિસ્તારમાં ભયનો માહોલ ઉત્પન્ન થયો હતો અને સમગ્ર વિસ્તારના મુસ્લિમો હિજરત કરી જતા હોવાથી મુસ્લિમોનો સમગ્ર વિસ્તાર સુમસામ ભાસતો હોવાથી સ્થાનિક મુસ્લિમોની લાગણી અને માંગણીને ધ્યાન લઇ અમદાવાદના ધારાસભ્ય ગ્યાસુદ્દીન શેખ સુરત જમીઅત ઉલમાએ હિંદના બોલાવાથી આજરોજ સુરત રામપુરા છડાઓલ ખાતે આવી પોલીસનો ભોગ બનનાર નિર્દોષ લોકોની વ્યથા સાંભળી ધારાસભ્યએ જણાવ્યું હતું કે જે બનાવ બન્યો છે, એ ખુબ જ નિંદનીય છે, બનાવમાં સંડોવાયેલા હોય તેઓને કસુરવારોને ના છોડાય પરંતુ નિર્દોષ મુસ્લિમો ઉપર પોલીસ દ્વારા આડેધડ ધરપકડ કરી જેલ હવાલે કરવામાં આવી રહ્યો છે એ પણખોટુ છે, આના પરથી મુસ્લિમોનો પોલીસ પ્રત્યેનો વિશ્વાસ ડગમગી જશે એ માટે નિર્દોષ મુસ્લિમોની ધરપકડ ના કરવામાં આવે અને જે લોકોને નિર્દોષ પકડવામાં આવે તે માટે ધારાસભ્ય ગ્યાસુદ્દીન શેખ આજે સાંજે શહેર પોલીસ કમિશ્નર સતિષ શર્માને રુબરુ મળી રજૂઆત કરી હતી.